దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సల్మాన్‌కు బెయిల్ రాకపోతే నష్టం వందల కోట్లు!
ప్రస్తుతం సల్లూ చేతి నిండా సినిమాలున్నాయి. ఒకవేళ సల్మాన్ ఇప్పటికిప్పుడు ఐదేళ్ల శిక్షను అనుభవించాల్సి వస్తే.. ఆ సినిమాలన్నీ ఆగిపోయినట్టే.
TNN | Updated:
Apr 5, 2018, 05:34PM IST
బ్లాక్ బక్స్ ను వేటాడిన కేసులో బాలీవుడ్ నటుడు సల్మాన్ ను జోధ్ పూర్ కోర్టు దోషిగా తేల్చిన సంగతి తెలిసిందే. ఈ కేసులో సల్మాన్ కు ఐదేళ్ల జైలు శిక్ష, పదివేల రూపాయల జరిమానా పడింది. పదివేల రూపాయల జరిమానా సల్మాన్ ఒక రోజు ఖర్చులో పదో వంతు కూడా ఉండదు. అయితే ఐదేళ్ల జైలు శిక్ష మాత్రం సల్మాన్ కు అత్యంత తీవ్రమైనది. బాలీవుడ్ లో స్టార్ హీరోగా ఒక వెలుగు వెలుగుతున్నాడు. ఇతడిని ఆధారంగా చేసుకుని హిందీ చిత్ర పరిశ్రమలో ప్రతియేటా కొన్ని వందల కోట్ల రూపాయల వ్యాపారం జరుగుతోంది. ఇలాంటి నేఫథ్యంలో ఐదేళ్ల జైలు శిక్ష అంటే.. ఈ ప్రభావం బాలీవుడ్ పై గట్టిగానే ఉంటుందని చెప్పవచ్చు.
ప్రస్తుతం సల్లూ చేతి నిండా సినిమాలున్నాయి. ఒకవేళ సల్మాన్ ఇప్పటికిప్పుడు ఐదేళ్ల శిక్షను అనుభవించాల్సి వస్తే.. ఆ సినిమాలన్నీ ఆగిపోయినట్టే. వీటిల్లో ఒక సినిమా షూటింగ్ దాదాపు పూర్తి అయ్యింది. అదే ‘రేస్ త్రీ’. దీనికి సల్మాన్ డబ్బింగ్ చెప్పాల్సి ఉంది. సల్లూ డబ్బింగ్ చెప్పకపోతే ఈ సినిమా విడుదల ఆగిపోయినట్టే! ఈ సినిమాను వంద కోట్ల రూపాయల పై స్థాయి బడ్జెట్ తో రూపొందించారు.